ՆԱԽԱԳԻԾ

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ ՈՒ Մ**

\_\_\_\_ \_\_\_\_\_\_\_\_\_\_\_\_\_\_ 2019 թվականի N \_\_\_\_\_\_-Ն

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2003 ԹՎԱԿԱՆԻ**

**ԴԵԿՏԵՄԲԵՐԻ 24-Ի ԹԻՎ 1841-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄ ԿԱՏԱՐԵԼՈՒ ՄԱՍԻՆ**

Հիմք ընդունելով «Նորմատիվ իրավական ակտերի մասին» օրենքի 34-րդ հոդվածը` Հայաստանի Հանրապետության կառավարությունը **որոշում է.**

1.Հայաստանի Հանրապետության կառավարության 2003 թվականի դեկտեմբերի 24-ի <<Հայաստանի Հանրապետության Արմավիրի մարզի Արտիմետ գյուղական համայնքի վարչական սահմաններում գտնվող պետական սեփականություն հանդիսացող հողամասերն անհատույց սեփականության իրավունքով համայնքին փոխանցելու մասին>> թիվ 1841-Ն որոշման մեջ կատարել հետևյալ փոփոխություններն ու լրացումը.

1. Որոշման 1-ին կետում <<115.22>> թիվը փոխարինել <<116.28>> թվով, իսկ <<26.11>> թիվը փոխարինել <<27.17>> թվով.
2. Որոշման 2-րդ կետում`

ա. <<ա>> ենթակետի` <<115.22>> թիվը փոխարինել <<116.28>> թվով,

բ. <<բ>> ենթակետի ` <<70.73>> թիվը փոխարինել <<69.67>> թվով,

1. Որոշման N 2-րդ հավելվածում`

ա. <<Բնակավայրերի >> տողում <<26.11>> թիվը փոխարինել <<27.17>> թվով, իսկ <<1.71>> թիվը` <0.65>> թվով,

բ. <<Ընդամենը>> տողում <<115.22>> թիվը փոխարինել <<116.28>> թվով, իսկ <<70.73>> թիվը` <<69.67>> թվով.

1. Որոշման N 4-րդ հավելվածում`

ա. II սեկցիայի <<2>> պարբերությունից առաջ լրացնել հետևյալ բովանդակությամբ՝ նոր պարբերությունով

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 1 | 1.06 |  |  |  |  |  |  |  | Հասարակական |

 բ. II սեկցիայի <<Ընդամենը>> պարբերությունում <<26.11>> թիվը փոխարինել <<27.17>> թվով.

1. Որոշման N 5-րդ հավելվածում`

II սեկցիայի <<3>> պարբերությունը հանել, իսկ <<Ընդամենը>> պարբերությունում <<1.71>> թիվը փոխարինել <<0.65>> թվով.

Հ Ի Մ Ն Ա Վ Ո Ր ՈՒ Մ

<<ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2003 ԹՎԱԿԱՆԻ ԴԵԿՏԵՄԲԵՐԻ 24-Ի ԹԻՎ 1841-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄ ԿԱՏԱՐԵԼՈՒ ՄԱՍԻՆ>> ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ

|  |  |
| --- | --- |
| 1. | Անհրաժեշտություն |
|  | Հայաստանի Հանրապետության կառավարության 2003 թվականի դեկտեմբերի 24-ի թիվ 1841-Ն` <<ՀՀ Արմավիրի մարզի Արտիմետ համայնքի վարչական սահմաններում գտնվող պետական սեփականություն հանդիսացող հողամասերը անհատույց սեփականության իրավունքով համայնքին փոխանցելու մասին>> որոշման նախագծի ընդունումը բխում է Արտիմետ համայնքի հասարակության շահերից:Համայնքի համար առաջնային խնդիր է դարձել համայնքի բազմաթիվ երիտասարդ ընտանիքներին տնամերձ հողամասով ապահովելը և հաշվի առնելով Արտիմետ համայնքի հողային ֆոնդի սուղ պայմանները, խնդրի լուծման համար նպատակահարմար է գտնվել օգտագործել ներկայումս չօգտագործվող հողամասեր, որոնցից 1.06 հա պետական սեփականություն հանդիսացող հողատարածքն է` հաշվառված որպես նոր դպրոց կառուցելու համար տրամադրված հողամաս: Իրականում համայնքը ունի 12- ամյա ժամանակակից դպրոց 0.65 հա տարածքով, որտեղ պետական ծրագրով կատարվել է կապիտալ շինարարական աշխատանքներ մոտ 70,000,000 /յոթանասուն միլիոն/ դրամ արժողությամբ, կառուցվել է նոր մասնաշենք: Համայնքում նոր դպրոց կառուցելու անհրաժեշտություն չկա, քանի որ նոր դպրոցն կարող է ընդունել 280-320 աշակերտ (2018թ.ին 198 աշակերտ է ընդունել), իսկ այդ 1.06 հա հողատարածքը նախատեսված էր նոր դպրոց կառուցելու համար: Այդ տարածքը տարիներ շարունակ դպրոց կառուցելու կամ որևէ նպատակի համար չի օգտագործվել և գտնվում է անմխիթար վիճակում:Հաշվի առնելով հողամասերի արդյունավետ օգտագործման անհրաժեշտությունը` նպատակահարմար է այն անհատույց սեփականության իրավունքով համայնքին փոխանցելու և օտարելու որպես տնամերձեր, որով կլուծվի բազմաթիվ ընտանիքների տնամերձ հողամասերով ապահովելու հարցը և կխթանի երիտասարդ ընտանիքների համայնքից չարտագաղթելուն:  |
| 2. | Ընթացիկ իրավիճակը և խնդիրներ |
|  | Արտիմետ համայնքի վարչական սահմաններում գտնվող 04-023-0033-0002 ծածկագրով պետական սեփականություն հանդիսացող 1.06 հա հողամասի օտարումից ստացված գումարները կօգտագործվեն համայնքի զարգացման համար կարևորագույն խնդիրների լուծմանը:Նկատի ունենալով այն հանգամանքը, որ նշված հողամասում պատմամշակութային արժեքների օբյեկտներ չկան, բնության հատուկ պահպանվող տարածքներից պետական բնական արգելոցներ, բնության հուշարձաններ, ազգային զբոսայգիներ, պետության կողմից հաշվառված և գրանցված օգտակար հանածոների տեղադրվածություններ չեն, ծառազուրկ է, նախկինում օգտագործվել է դպրոցին կից օժանդակ հողամաս, որը երկար տարիներ չի օգտագործվում և չի ծառայել նպատակին: Ուստի հետագա նպատակային փոփոխության արդյունքում համայնքի վարչական տարածքում գտնվող հողամասը կօգտագործվի նպատակային և արդյունավետ: Առաջարկվող փոփոխությամբ նշված 1.06 հա պետական սեփականության հողամասը կդառնա համայնքային սեփականություն:  |
| 3. | Տվյալ բնագավառում իրականացվող քաղաքականությունը |
|  | Հողամասի նպատակային և արդյունավետ օգտագործումը, ինչպես նաև բնակավայրերի կառուցապատման նշանակության հողամասերի ավելացում: |
| 4.  | Կարգավորման նպատակը և բնույթը |
|  | ՀՀ կառավարության որոշման նախագծի ընդունումը պետական սեփականություն հանդիսացող 1.06հա բնակավայրի կառուցապատման նշանակության հողամասը կփախանցվի համայնքին որպես համայնքային սեփականություն, ինչպես նաև սեփականության իրավունքով ձեռք բերված գույքին կտրվի պետական գրանցում: |
| 5. | Նախագծի մշակման գործընթացում ներգրավված ինստիտուտները և անձինք |
|  | ՀՀ Արմավիրի մարզպետարան, ՀՀ Արմավիրի մարզի Արտիմետ համայնք |
| 6. | Ակնկալվող արդյունքը |
|  | ՀՀ կառավարության որոշման նախագծի ընդունումը կնպաստի հողամասերի օգտագործման արդյունավետության բարձրացմանը. համայնքի բնակավայրերի կառուցապատման հողամասերը կավելանան 1.06 հա-ով և բազմաթիվ երիտասարդ ընտանիքներ, որոնք կարիք ունեն տնամերձ հողամասի՝ կապահովվեն տնամերձ հողամասերով: |
| 7. | Այլ տեղեկություններ / եթե այդպիսիք առկա են / - չկան |